CELEX: 22013D0229
Language: sk
Date: 2013-12-13 00:00:00
Title: Rozhodnutie Spoločného výboru EHP č. 229/2013 z  13. decembra 2013 , ktorým sa mení príloha XIII (Doprava) k Dohode o EHP

22.5.2014   
            
            
               SK
            
            
               Úradný vestník Európskej únie
            
            
               L 154/28
            
         ROZHODNUTIE SPOLOČNÉHO VÝBORU EHP
   č. 229/2013
   z 13. decembra 2013,
   ktorým sa mení príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 691/2010 z 29. júla 2010, ktorým sa stanovuje systém výkonnosti letových navigačných služieb a sieťových funkcií a mení a dopĺňa nariadenie Komisie (ES) č. 2096/2005, ktorým sa ustanovujú spoločné požiadavky na poskytovanie leteckých navigačných služieb (1), v znení korigenda uverejneného v Ú. v. EÚ L 229, 6.9.2011, s. 18, sa má začleniť do Dohody o EHP.
            
         
               (2)
            
            
               Vykonávacie nariadenie Komisie (EÚ) č. 1216/2011 z 24. novembra 2011, ktorým sa mení a dopĺňa nariadenie Komisie (EÚ) č. 691/2010, ktorým sa stanovuje systém výkonnosti letových navigačných služieb a sieťových funkcií (2), sa má začleniť do Dohody o EHP.
            
         
               (3)
            
            
               Príloha XIII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Príloha XIII k Dohode o EHP sa mení takto:
   
               1.
            
            
               V bode 66x [nariadenie Komisie (ES) č. 2096/2005] sa dopĺňa táto zarážka:
               
                           „—
                        
                        
                           
                              32010 R 0691: nariadenie Komisie (EÚ) č. 691/2010 z 29. júla 2010 (Ú. v. EÚ L 201, 3.8.2010, s. 1) v znení korigenda uverejneného v Ú. v. EÚ L 229, 6.9.2011, s. 18.“
                        
                     
         
               2.
            
            
               Za bod 66x [nariadenie Komisie (EÚ) č. 2096/2005] sa vkladá tento bod:
               
                           „66xa.
                        
                        
                           
                              32010 R 0691: nariadenie Komisie (EÚ) č. 691/2010 z 29. júla 2010, ktorým sa stanovuje systém výkonnosti letových navigačných služieb a sieťových funkcií a mení a dopĺňa nariadenie Komisie (ES) č. 2096/2005, ktorým sa ustanovujú spoločné požiadavky na poskytovanie leteckých navigačných služieb (Ú. v. EÚ L 201, 3.8.2010, s. 1), v znení korigenda uverejneného v Ú. v. EÚ L 229, 6.9.2011, s. 1, zmenené týmto právnym predpisom:
                           
                                       —
                                    
                                    
                                       
                                          32011 R 1216: vykonávacie nariadenie Komisie (EÚ) č. 1216/2011 z 24. novembra 2011 (Ú. v. EÚ L 310, 25.11.2011, s. 3).“
                                    
                                 Nariadenie sa na účely tejto dohody vykladá s týmito úpravami:
                           
                                       a)
                                    
                                    
                                       V článku 3 sa výrazom „Komisia“ rozumie „Stály výbor štátov EZVO“.
                                    
                                 
                                       b)
                                    
                                    
                                       V článku 13 ods. 1 sa dopĺňa tento odsek:
                                       „Ak sú obsahom posúdenia výkonnostné plány, ktoré sa týkajú jedného alebo viacerých členských štátov EÚ a jedného alebo viacerých štátov EZVO, v prípade štátov EZVO vykoná posúdenie Dozorný úrad EZVO a prípade členských štátov EÚ vykoná posúdenie Komisia. Komisia a Dozorný úrad EZVO v tejto veci spolupracujú na účel prijatia zhodných postojov.“
                                    
                                 
                                       c)
                                    
                                    
                                       V článku 14 ods. 1 sa dopĺňa tento odsek:
                                       „Ak sú obsahom posúdenia výkonnostné ciele, ktoré sa týkajú jedného alebo viacerých členských štátov EÚ a jedného alebo viacerých štátov EZVO, v prípade štátov EZVO vykoná posúdenie Dozorný úrad EZVO a prípade členských štátov EÚ vykoná posúdenie Komisia. Komisia a Dozorný úrad EZVO v tejto veci spolupracujú na účel prijatia zhodných postojov.“
                                    
                                 
                                       d)
                                    
                                    
                                       V článku 17 ods. 2 sa dopĺňa tento odsek:
                                       „Ak funkčný blok vzdušného priestoru zahŕňa jeden alebo viac členských štátov EÚ a jeden alebo viac členských štátov EZVO, úlohy a právomoci stanovené v tomto bode vykonáva voči štátom EZVO Dozorný úrad EZVO a voči členským štátom EÚ Komisia. Komisia a Dozorný úrad EZVO v tejto veci spolupracujú na účel prijatia zhodných postojov.“
                                    
                                 
                                       e)
                                    
                                    
                                       V článku 17 ods. 3 sa dopĺňa tento odsek:
                                       „Keď sa výkonnostné plány a ciele týkajú jedného alebo viacerých členských štátov EÚ a jedného alebo viacerých štátov EZVO, Komisia a Dozorný orgán EZVO spolupracujú s cieľom podávať Výboru pre jednotné nebo spoločné správy o dosahovaní výkonnostných cieľov.“
                                    
                                 
                     
         Článok 2
   Znenie nariadenia (EÚ) č. 691/2010 a vykonávacieho nariadenia (EÚ) č. 1216/2011 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 14. decembra 2013 pod podmienkou, že boli doručené všetky oznámenia podľa článku 103 ods. 1 Dohody o EHP (3), alebo dňom nadobudnutia účinnosti rozhodnutia Spoločného výboru EHP č. 228/2013 z 13. decembra 2013 (4), podľa toho, čo bude neskôr.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 13. decembra 2013
      
         
            Za Spoločný výbor EHP
         
         
            predseda
         
         Thórir IBSEN
      
   
   
      (1)  Ú. v. EÚ L 201, 3.8.2010, s. 1.
   
      (2)  Ú. v. EÚ L 310, 25.11.2011, s. 3.
   
      (3)  Ústavné požiadavky neboli oznámené.
   
      (4)  Pozri stranu 25 tohto úradného vestníka.